Αύξηση δύναμης στο μέγιστο σε δύο.
Στο μέγιστο.
Σε αντίθεση με άλλες επιδείξεις Tupperware,
κάνω αναλυτικές περιγραφές και φτιάχνω σνακ.
Το μενού της Τρίτης περιλαμβάνει φρεσκοστυμμένο χυμό νεκταρίνι
μαζί με μπάρες λεμονιού-λάιμ σε κρούστα κράκερ.
Τέλεια. Θα τα πούμε τότε.
ΓΝΩΡΙΖΟΥΝ ΠΩΣ ΞΕΚΙΝΗΣΕ Η ΖΩΗ;
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΜΠΟΝΙ ΓΚΑΡΜΟΥΣ
ΜΑΘΗΜΑΤΑ ΧΗΜΕΙΑΣ
Τι λες γι' αυτό;
"Βουτυλιωμένο υδροξυτολουόλιο".
Ένας καλός κανόνας είναι να μην τρως τροφές με συστατικά καυσίμων.
Θα το προσθέσω στο λεξιλόγιό μου.
Τι χρώμα μάτια είχε ο μπαμπάς;
Μπλε, σαν τα δικά σου. Ξέρεις τα υπολειπόμενα γονίδια.
Τι χρώμα μαλλιών είχε;
Καστανά. Γιατί τόσες ερωτήσεις;
Η κυρία μάς έβαλε να φτιάξουμε οικογενειακό δέντρο
και δεν ξέρω τίποτα για τον μπαμπά.
- Ξέρεις για τον μπαμπά. - Όχι, δεν ξέρω.
Ναι, ξέρεις ότι ήταν ένας λαμπρός επιστήμονας,
ήταν ευγενικός,
πολύ αστείος χορευτής,
το αγαπημένο μου άτομο μέχρι που γνώρισα εσένα.
Και οι γονείς του; Πρέπει να τους βάλω στο δέντρο.
Οι παππούδες σου πέθαναν σε τροχαίο κι έμεινε σε ορφανοτροφείο.
Οι δικοί σου γονείς;
Έζρα και Άιρις. Μετακομίσαμε κάποιες φορές. Τίποτα φοβερό.
Άρα είμαστε ολομόναχες;
Είμαστε το αντίθετο.
Έχουμε η μία την άλλη, τον Έξι Και Τριάντα
και μια τεράστια οικογένεια που μας περιμένει να φάμε.
Εσύ είσαι η σεφ, οπότε πες μου. Τι χρειάζεσαι;
Θα πάρω αλεύρι. Εσύ πήγαινε στον χασάπη.
- Έγινε. - Όχι πολύ άπαχο.
Φυσικά.
- Θέλω τσιχλόφουσκα! - Πάψε!
- Έλα δω! - Θέλω να κάνω αλογάκι!
- Κατέβα! - Είναι όλα εντάξει;
Ναι. Ζητώ συγγνώμη για τους ταραξίες μου.
- Δεν πειράζει. Καταλαβαίνω. - Πέντε λεπτά.
Θέλω μόνο πέντε λεπτά ησυχίας.
Ιδανικά, θα ήθελα να στρώνουν το τραπέζι και να λένε ένα ευχαριστώ.
Όμως, μου αρκούν και πέντε λεπτά.
Εκείνα τα αγόρια ήταν πολύ άτακτα. Έλεος.
Βουτυλιωμένο υδροξυτολουόλιο.
Ήταν παλαβός. Με φαντάζεστε παρουσιάστρια σε εκπομπή;
Σοβαρά; Μαθαίνω ότι η τηλεόραση πληρώνει καλά.
- Πόσο κοστίζει να πουλήσεις την ψυχή σου; - Εξαρτάται. Πόσα δίνουν;
Νόμιζα ότι πουλάτε Tupperware.
Πουλάω, για να έχω χρόνο για την έρευνά μου.
Θέλω να γίνω ηθοποιός. Όπως στο Gunsmoke.
Θες να γίνεις δικηγόρος σαν τη μητέρα σου.
Ή έστω γιατρός σαν τον πατέρα σου.
Θες κι άλλο γάλα.
Είστε τυχεροί που έχετε πατέρα.
- Κι εσύ έχεις πατέρα, κουνελάκι. - Σε κοιτάει τώρα από ψηλά.
Το ξέρω. Απλώς φέρθηκα προκλητικά.
Με συγχωρείς, δεσποινίς Ζοτ,
τι κάνει ένα κλειστό γράμμα από το Εργαστήριο Φίλιπς στον πάγκο;
Το ίδιο εργαστήριο που σε κάλεσε για δεύτερη και τρίτη συνέντευξη;
Προτιμώ την απόρριψη μετά το γεύμα μου.
Θες να το διαβάσω για σένα; Μπορώ να μείνω ανέκφραστη.
Άνοιξέ το!
- Άνοιξέ το! - Άνοιξέ το!
- Καλά, εντάξει.
Διάβασέ το.
"Αγαπητή δις Ζοτ, ευχαριστούμε για την αδιάκοπη υπομονή σας,
καθώς περιορίζουμε τη λίστα υποψηφίων.
Με χαρά...
Με χαρά σάς ανακοινώνουμε ότι φτάσατε στον τελικό γύρο
και θα αποφασίσουμε σύντομα.
Στείλτε μας συστατικές επιστολές για να..."
Συγχαρητήρια, Ελίζαμπεθ!
- Συστατικές. - Είναι θαυμάσιο.
Τι είναι η συστατική;
Όταν εξαρτάται η επόμενη δουλειά σου από κάποιον στον οποίο δούλευες παλιά.
Τέλος πάντων, δεν ελπίζω σε πολλά.
ΕΡΓΑΣΤΗΡΙΑ ΧΕΪΣΤΙΝΓΚΣ
Θέλω να δω τον δρα Ντονάτι.
Δεν έχω ραντεβού. Ήλπιζα σε μια έκπληξη.
Ο δρ Ντονάτι δεν δουλεύει πια εδώ.
Δεν το ήξερα.
Με ποιον μπορώ να μιλήσω για...
Ευχαριστώ.
Ελίζαμπεθ;
Μπόρογουιτς.
Λοιπόν, τι απέγινε ο Ντονάτι;
Ξέρεις πώς πάει.
Το συμβούλιο ήταν έτοιμο για νέο αίμα.
Το νέο αίμα είναι ανακυκλωμένο παλιό.
Έχεις δίκιο.
Δεν μπορώ να σου πω πόσες φορές θέλησα να επικοινωνήσω.
Έπαιρνες τον χρόνο σου;
Λυπάμαι, Ελίζαμπεθ.
Ναι. Λοιπόν, είμαι υποψήφια για μια θέση χημικού στο Φίλιπς.
Μου είναι εξαιρετικά δυσάρεστο να έρχομαι και να ζητάω συστατική.
Γράψε κάτι ειλικρινές που αρμόζει στην αξία μου
ή πες μου κατάμουτρα ότι θα μπλοκάρεις την καριέρα μου,
όπως έκανε ο Ντονάτι.
Σίγουρα θα έχεις λάβει θαυμάσια αξιολόγηση από το τωρινό εργαστήριο.
Πουλάω Tupperware.
Δεν θα σου γράψω καλή συστατική.
Ήταν λάθος.
Δεν θα το κάνω, γιατί θέλω να γυρίσεις.
Εδώ; Αστειεύεσαι;
Είσαι άριστη χημικός.
Ό,τι κι αν πιστεύεις για το Χέιστινγκς,
είναι το καλύτερο στη Νότια Καλιφόρνια.
Καλύτερο από το Φίλιπς. Θα ήταν κουτό να μην το σκεφτείς.
- Χημικός; - Βοηθός χημικού.
Σε ποιο τμήμα;
Στο DNA.
Με την επιχορήγηση Ρέμσεν και τη φήμη μου,
το εργαστήριό μας έχει γίνει αυθεντία στην έρευνα της αβιογένεσης.
Αφοσιωμένοι άντρες παράγουν σημαντικό έργο.
Θα δημοσιεύσουμε μαζί. Θα είσαι δεύτερη συγγραφέας.
Ποιος θα ήταν πρώτος;
Εγώ.
Εσύ; Ο άνθρωπος που έκλεψε τη δουλειά μου και είπε ψέματα;
Δεν μπορώ να σε βάλω επικεφαλής. Δεύτερη συγγραφέας, δεν είναι και λίγο.
Δεύτερη συγγραφέας, αρκετά σημαντικό.
Θα σκεφτείς την προσφορά;
Τη σκέφτηκα ήδη.
Και ποιος νομίζετε ότι είναι αυτός στο οικογενειακό μου δέντρο;
Λίνα;
Ο πρόεδρος;
"Θα μπορούσε να είναι ο πρόεδρος;" Και όχι.
Αμάντα.
Ίσως η Λάσι;
Είναι οικογενειακό δέντρο, όχι σκυλόσπιτο. Μιλάμε για ανθρώπους.
Οι άνθρωποι είναι ζώα.
Όχι, δεν είναι, Μάντελιν. Είναι άνθρωποι.
Οι άνθρωποι είναι θηλαστικά και τα θηλαστικά είναι ζώα.
Μάντελιν, αρκετά.
Τόμι;
Να γίνω ζώο;
Σταμάτα, Τόμι. Σταμάτα! Τώρα...
Όχι, σταματήστε όλοι!
Καθίστε! Τώρα!
Τόμι.
Μάντελιν, έλα να με βρεις μετά το μάθημα.
- Σαμπάνια; - Ναι, ευχαριστώ.
Θα πιεις μαζί μας;
Όχι. Δεν πίνω πριν το μεσημεριανό.
Με συγχωρείτε.
Οικία Ζοτ.
Έλεος.
Υπονόμευσε την εργασία και είπε ότι οι άνθρωποι είναι ζώα.
Μα οι άνθρωποι είναι ζώα.
Δεν είναι αυτό το θέμα, σωστά;
Χθες, όταν μαζευτήκαμε σε κύκλο,
μιλούσαμε για τη χελώνα του Ραλφ.
Η Μάντελιν διέκοψε και είπε ότι δεν μπορούσε να βρει Νόρμαν Μέιλερ
στα ράφια μας.
Ενδιαφέρεται για μισανθρωπικούς ήρωες.
Δεν εκπλήσσομαι.
Υπονοείτε ότι η Μάντελιν είναι μισάνθρωπος;
Υπονοώ ότι είναι ταραχοποιός,
επειδή εδώ δεν βρίσκει ενδιαφέρον.
Υπονοώ ότι θα ήταν καλύτερα σε ένα σχολείο με πιο προχωρημένο πρόγραμμα μαθημάτων
για να μένει απασχολημένη.
Σε ένα μέρος σαν το σχολείο Κάσγουελ.
Δεν είχα σκεφτεί το ιδιωτικό.
Λοιπόν, ώρα να το σκεφτείτε.
Ευχαριστώ.
Σ' αρέσει το σχολείο, έτσι;
Φυσικά και δεν μ' αρέσει.
Τι εννοείς; Γιατί δεν μου το είπες;
Σε κανέναν δεν αρέσει το σχολείο. Είναι γεγονός.
Δεν ισχύει απαραίτητα.
Πρέπει να μου τα λες αυτά.
Ανησυχείς ήδη για πολλά.
Αμάντα!
Μαμά, να έρθει σπίτι η Αμάντα;
Ο μπαμπάς της έχει δουλειά. Πρέπει να μάθουμε τη μυστική μας γλώσσα.
Φυσικά.
Ριστούμε-ευχα, ρία-κυ Ζοτ.
Ελάτε.
Δεν ήρθα για να σας πείσω, αλλά για να πάρω την Αμάντα.
Και ήθελα να πω ότι η κοτόπιτα ήταν ακόμα καλύτερη την επόμενη μέρα.
Δεν ξέρω πώς είναι καν δυνατόν.
Καθόλου περίεργο.
Όταν η πίτα κρυώνει, το άμυλο περνά από μια διαδικασία, την παλινόρθωση.
Τα μόρια αναδομούνται σε κρυσταλλική μορφή.
Οι ενώσεις της γεύσης είναι παγιδευμένες εκεί μέσα, γι' αυτό είναι νόστιμη.
Ναι. Γεύτηκα τα έξτρα μόρια.
Πολύ νόστιμα.
Περάστε. Μαγειρεύω βραδινό.
Δεν έχω ξαναδεί τέτοια κουζίνα.
Γιατί είναι το εργαστήριό μου. Εδώ μαγειρεύω.
Τα κορίτσια είναι πίσω. Μαθαίνουν στο σκυλί μας τη μυστική γλώσσα.
Πώς είναι η Αμάντα;
Ευγενική. Αστεία. Ενδιαφέρουσα.
Μα ξέσπασε σε κλάματα όταν της πρόσφερα καρότα με φιστικοβούτυρο.
Της το έφτιαχνε η γυναίκα μου.
Λυπάμαι πολύ. Πότε πέθανε;
Δεν πέθανε. Πήραμε διαζύγιο.
Είναι στη Νεβάδα σε ένα ταξίδι πνευματικής φώτισης.
- Δεν ξέρω πώς τα καταφέρνεις. - Ποιο πράγμα;
Να τα καταφέρνεις όλα.
Τη μεγαλώνω μόνος εδώ και τρεις μήνες
και νιώθω σαν αδέξιο χταπόδι.
Η καλύτερη συμβουλή που άκουσα; Κανείς δεν είναι εξοπλισμένος
και μετά προσαρμόζεσαι.
Νομίζεις ότι δεν μπορείς και το κάνεις ούτως ή άλλως.
Έβαλα κατά λάθος ένα φλασκί τζιν στο κολατσιό της.
Ό,τι χρειαστεί για να αντέξει την κυρία Μάντφορντ.
Εντάξει. Πάμε.
Γι' αυτό είπα ότι θα γινόσουν τηλεοπτικό αστέρι.
Για ποιον λόγο;
Γιατί σέβεσαι το κοινό σου.
Δεν μιλάς πατροναριστικά.
Συναντάς τους άλλους εκεί που είναι και τους ανεβάζεις.
Για να το σκεφτώ σοβαρά, θα πρέπει να είμαστε 50-50 συνέταιροι.
Δεν λειτουργεί έτσι.
Τότε, δεν θα λειτουργούσε ποτέ, γιατί...
Θα ήταν η εκπομπή σου. Θα ήσουν υπεύθυνη από κάθε άποψη.
Αν κάνω σωστά τη δουλειά μου, κανείς δεν θα μάθει ποιος είμαι.
Θα στείλω τη Μαντ σε ιδιωτικό σχολείο. Είναι ακριβό.
- Πόσα θα παίρνω; - Πιο πολλά από όσα έχεις πάρει ποτέ.
ΕΙΣΟΔΟΣ ΠΛΑΤΟ
Με λένε Ουόλτερ και θα είμαι ο ξεναγός σου για σήμερα.
Για να δούμε. Στα δεξιά, μαλλιά και μακιγιάζ.
- Μπορώ και μόνη μου. - Όχι, δεν μπορείς.
Ο Έιμος, το παραπαίδι του τεχνικού φωτισμού. Καλό παιδί.
Και γιατί είναι παραπαίδι;
Είναι ο τίτλος της δουλειάς.
- Από δω ο Ματ και ο Ρόμπερτ. - Γεια.
- Σκηνικά αντικείμενα.
- Τι είδους; - Αυγογδάρτες, κουτάλια, πόνι, ό,τι πεις.
Και αυτές οι κυρίες είναι ήδη θαυμάστριές σου.
- Σάρι, Νάνσι, Λιν και Ρόνι. - Γεια.
Χαίρομαι που σας γνωρίζω.
- Κι εμείς. - Εντάξει. Λοιπόν...
- Καφέ; - Φυσικά. Πώς τον πίνετε;
Όχι, συγγνώμη. Θα σας φέρνω καφέ. Είναι δουλειά μου.
Πώς τον πίνετε;
Είμαι εντάξει. Ευχαριστώ.
Εντάξει. Και για το τέλος...
η αίθουσα ελέγχου.
Γεια σας.
Και να το καινούριο σου σπίτι.
Κένι, φώτα!
Καλημέρα, κύριε Πάιν.
Σκεφτήκαμε όλοι και φτιάξαμε την κουζίνα των ονείρων κάθε γυναίκας.
Λοιπόν; Πώς σου φαίνεται;
Είναι αποκρουστική.
Ας κάνουμε ένα διάλειμμα.
Εντάξει. Καταλαβαίνω την ανησυχία σου.
Το θέμα είναι ότι η τηλεόραση πρέπει να είναι δελεαστική και ψυχαγωγική.
Η μαγειρική δεν είναι ψυχαγωγία. Είναι δουλειά.
Σωστά. Εντάξει, μια ιδέα.
Ας δούμε την εκπομπή σαν να παραθέτουμε το καλύτερο δείπνο.
- Όταν με τον κύριο Ζοτ... - Δεν υπάρχει κύριος Ζοτ.
Δεν είμαι παντρεμένη. Ποτέ δεν ήμουν.
Ξέρεις κάτι; Να συνεχίσουμε σε λίγο;
Οπότε, ο μπαμπάς της Μαντ...
- Απατούσε τη γυναίκα του; - Όχι. Ήμασταν ερωτευμένοι.
Ήμασταν αδερφές ψυχές.
Όμως, πέθανε προτού μάθω ότι ήμουν έγκυος.
Λυπάμαι πολύ.
Κι εγώ λυπάμαι για σένα, για το διαζύγιό σου.
Όχι. Μη λυπάσαι. Δεν ήμασταν ερωτευμένοι.
Δεν ξέρω καν αν έχει ψυχή.
Ξέρεις; Άκου τι θα κάνουμε.
Σκέψου την εκπομπή σαν ένα συναρπαστικό νέο πείραμα.
...ας γνωρίσουμε τα τέσσερα άτομα.
Πρώτα, τον πρωταθλητή...
- Οικία Ζοτ. - Γεια, δεσποινίς Ζοτ.
Ήθελα να δω αν εσύ κι η Μαντ θέλετε να έρθετε αύριο για μπάρμπεκιου.
Πες για τη μαρινάδα μου.
Η Μαντ θα έρθει, αλλά εγώ ίσως να μελετάω ακόμα.
- Θα μελετάς; - Τηλεόραση.
- Πώς μελετά κανείς τηλεόραση; - Βάλε το Κανάλι 4.
Ναι.
Την άνοιξες;
Την άνοιξα.
Εντάξει.
Τώρα, δες πόσο συχνά χαμογελά ο παρουσιαστής.
Θεέ μου, γιατί χαμογελά τόσο πολύ;
Δεν κολλάει χαμόγελο σε ασφάλεια ζωής,
αλλά παρατηρώ τη συχνότητα.
Επίσης το συσχετίζω με τη βαθμολογία στο TV Guide,
εστιάζοντας στις περιζήτητες ηλικίες 24 έως 35.
Ευφυΐα ή τρέλα; Δεν μπορώ να αποφασίσω.
Έχω άλλες δύο βδομάδες μέχρι την εκπομπή.
Δεν έχω χρόνο να μελετήσω.
Λοιπόν, αν χρειάζεσαι ένα διάλειμμα, θα είμαστε εδώ και θα ψήνουμε.
Με τη νέα μαρινάδα μου. Αντίο, Ελίζαμπεθ.
- Αντίο, Τσάρλι. - Σ' αγαπάω. Θα μου λείψεις.
Νόμιζα ότι τελείωσε τις νυχτερινές βάρδιες.
Κι εγώ έτσι νόμιζα.
Στον τηλεφωνικό κατάλογο, εκεί θα βρείτε τα πάντα.
Χρειάζομαι κάποια ατάκα; Όλες οι εκπομπές έχουν μια ατάκα;
- Μην το πολυσκέφτεσαι. - Ποτέ δεν κατάλαβα τι σημαίνει.
Αντίο, δεσποινίς Ζοτ.
Αντίο, κυρία Σλόουν.
...πάει η βρομιά.
Κύριε, οι μυστικές λέξεις είναι...
Αν είναι δυνατόν.
"Με μια λέξη, ήμουν πολύ δειλός για να κάνω αυτό που θεωρούσα σωστό
καθώς ήμουν πολύ δειλός για να αποφύγω να κάνω αυτό που ήξερα ότι ήταν λάθος".
Τι σημαίνει αυτό;
Νομίζω ότι ο Πιπ θυμάται τις φορές στη ζωή του
που ένιωθε πιεσμένος να κάνει ή να μην κάνει πράγματα
γιατί τα περίμεναν από εκείνον.
Κι αυτό τον κάνει δειλό;
Έξι Και Τριάντα;
Μαντ, θυμάσαι τον μπαμπά της Αμάντα, τον Ουόλτερ;
Λες να πάσχω από αμνησία;
Μόλις τον είδαμε.
Ήθελα να σου πω ότι θα δουλέψω μαζί του στον τηλεοπτικό σταθμό.
Άρα τα απογεύματά μας θα είναι λιγάκι διαφορετικά.
Μα μ' αρέσουν τα απογεύματά μας.
Λατρεύω τα απογεύματά μας.
Όμως, θα κάνω αυτό που περιμένουν από μένα, σαν τον Πιπ.
Δεν καταλαβαίνω. Είσαι επιστήμονας.
Με την επιστήμη θα ασχολούμαι, απλώς σε μια κουζίνα με κάμερες.
Θα είμαι σαν δασκάλα για όσους θέλουν να μάθουν μαγειρική.
Υπάρχουν κι οικονομικά οφέλη.
Θα είναι δύσκολα, μα λες ότι δεν σ' αρέσει το σχολείο.
Αναρωτιέμαι αν το Κάσγουελ,
το μεγάλο σχολείο δίπλα στο πάρκο,
θα είναι καλύτερο για σένα.
Έχω επιλογή;
Θα ήθελα να το δοκιμάσεις και θα ασκήσεις βέτο αν δεν σ' αρέσει.
Θα το δοκιμάσω και βλέπουμε.
Δικαίωμα άσκησης βέτο. Σου το υπόσχομαι.
Σ' αγαπάω, κουνελάκι.
Κι εγώ σ' αγαπάω.
Τρία, δύο, ένα, πάμε!
"Είμαι η Ελίζαμπεθ Ζοτ και αυτό είναι το Βραδινό στις Έξι..."
Δεν μπορώ να το διαβάσω.
Ουόλτερ, κόβεται η κυκλοφορία στα χέρια μου.
Εντάξει, ωραία.
Γι' αυτό κάνουμε πρόβες στα ρούχα.
- Εντάξει. Ναι. - Και δείχνεις υπέροχη.
Το φόρεμα θα ήταν υπέροχο σε ένα παιδί μεσαίου μεγέθους.
- Είμαι ενήλικη γυναίκα. - Ωραία. Μ' αρέσει αυτή η ενέργεια. Και...
- Φέρνετε μεγαλύτερες πινακίδες - Όχι. Δεν είναι ότι δεν μπορώ να διαβάσω.
Η συνείδησή μου δεν μ' αφήνει να διαβάσω.
Έχω ετοιμάσει κάτι δικό μου. Μπορώ; Θα το πω.
- Τρία, δύο, ένα; - Μπορείς απλώς να μιλήσεις.
Εντάξει.
Είμαι η Ελίζαμπεθ Ζοτ. Είναι το Βραδινό στις Έξι.
Το μπέικινγκ πάουντερ είναι αλκάλιο.
Θα ανεβάσει το pH στην πέτσα του κοτόπουλου και θα την κάνει τραγανή.
Θα το πάρω πίσω.
- Εντάξει... - Είμαι... Ναι;
Αν κάνεις λάθος, συνέχισε. Επειδή η εκπομπή είναι ζωντανή.
- Δεν μπορούμε να πάμε πίσω. - Σωστά. Ναι. Συγγνώμη.
Σωστά. Εντάξει.
Εντάξει.
Όπως έλεγα, το μπέικινγκ πάουντερ είναι παράγοντας που φουσκώνει
και ανεβάζει το pH στην πέτσα του κοτόπουλου.
Εν συντομία, η πέτσα διαστέλλεται όταν τη μαγειρεύετε.
Όσο μεγαλύτερη η επιφάνεια, τόσο πιο τραγανή η υφή.
- Επιτρέψτε μου να... - Το pH της πέτσας; Αστείο είναι;
Ακόμα ψάχνουμε τη φωνή της εκπομπής.
Φουσκωτά μαλλιά, σφιχτό φόρεμα, ζεστό σκηνικό. Τσεκ.
Όμως, θέλουμε μια σέξι σύζυγο, μια τρυφερή μητέρα που κάθε άντρας θέλει
όταν γυρνά από τη δουλειά.
Έχουμε στόχο να συρρικνώσουμε το μοναδιαίο τετράγωνο των λαχανικών μας.
Μοναδιαίο τετράγωνο; Τι διάολο είναι αυτό;
Φιλ. Κοίτα.
Το θέμα είναι
ότι δεν είναι μόνο μαγείρισσα και μητέρα, αλλά και χημικός.
Οπότε, έλεγα να προβάλουμε τα προσόντα της,
να δώσουμε στις νοικοκυρές κάποια να θαυμάσουν.
- ...απελευθερώνει αέρια. - Τι είναι αυτά;
Γι' αυτό προτιμώ προστατευτικά γυαλιά,
που απουσιάζουν από τα σετ μαγειρικής.
Φιλ, νιώθω ότι μπορούμε να κάνουμε κάτι σημαντικό εδώ.
Σημαντικό; Τι είσαι; Άμις; Όχι!
Θέλουμε κολλητά φορέματα, κινήσεις με υπονοούμενα,
όπως τον τρόπο που βάζει τις πιάστρες της.
Και στο τέλος κάθε εκπομπής, να φτιάχνει ένα κοκτέιλ στον άντρα της.
- Δεν νομίζω ότι η δεσποινίς Ζοτ θα θέλει... - Τι σκατά με νοιάζει τι θέλει;
Είναι η εκπομπή της.
Όχι, Ουόλτερ. Είναι η δική μου εκπομπή.
Γεια, Έξι Και Τριάντα.
Καλώς ήρθες, Μαντ.
Να το πρόγραμμά σου για σήμερα. Από τις 15:30 μέχρι τις 16:00, σνακ.
Έχει αυγά γεμιστά στο ψυγείο.
Πρόταση: Είναι καλύτερα με λίγη πάπρικα από πάνω.
Από τις 16:00 μέχρι τις 16:30, διάβασμα.
Πάντα μ' άρεσε να ξεκινάω με αυτό που μου άρεσε λιγότερο.
Φεύγει από τη μέση.
Από τις 16:30 μέχρι τις 17:00, ανάγνωση.
Διάβασε τις Μεγάλες Προσδοκίες στον Έξι Και Τριάντα. Σελίδα 87.
Από τις 17:00 μέχρι τις 18:00, θα έρθει η κυρία Ουότερχαουζ
ή θα πας με τη Λίντα στην εκκλησία για χορωδία.
Κοίτα και στις δύο πλευρές πριν περάσεις τον δρόμο και θυμήσου:
Ο Θεός δεν είναι αληθινός, αλλά σεβόμαστε την πίστη των άλλων.
Θα γυρίσω για βραδινό. Σ' αγαπάω. Μαμά.
ΕΥΘΡΑΥΣΤΟ
ΕΛΕΓΧΟΣ ΔΙΑΓΩΓΗΣ
- Μαντ! Πρέπει να φύγουμε! - Έρχομαι!
Μη με προσπερνάς Ευγενικέ σωτήρα
Άκου το κλάμα μου το ταπεινό
Ενώ σε άλλους εσύ χαμογελάς
Μη με προσπερνάς
Ευγενικέ σωτήρα
Άκου το κλάμα μου το ταπεινό...
Γεια. Ποια είσαι εσύ;
Δεν μπορώ να σας πω γιατί δεν σας ξέρω.
Λογικό.
Αιδεσιμότατος Ουέικλι. Αυτή είναι η εκκλησία μου.
Είμαι η Μαντ Ζοτ. Δεν έχω εκκλησία, γιατί η μαμά λέει ότι ο Θεός δεν υπάρχει.
Είμαι γειτόνισσα της Λίντα.
Οικογενειακό δέντρο. Τι διασκεδαστικό.
Αμφισβητήσιμο.
- Αμφισβητήσιμο; - Σημαίνει συζητήσιμο.
Ναι, σωστά.
Πού έχεις φτάσει;
Από την πλευρά της μαμάς μου, έχω τον Έζρα και την Άιρις.
Μα δεν έχω κάτι από την πλευρά του μπαμπά. Δεν ξέρω από πού να ξεκινήσω.
Γιατί δεν τον ρωτάς;
Είναι νεκρός.
Λυπάμαι πολύ.
Λένε ότι δεν σου λείπει κάτι που δεν είχες,
αλλά νομίζω ότι κάνουν λάθος. Εσείς;
Νομίζω ότι κάνουν μεγάλο λάθος.
Κι αυτά τι είναι;
Στοιχεία που βρήκα στο γραφείο του μπαμπά μου,
που δεν ψαχούλεψα ποτέ αν σας ρωτήσει κανείς.
Όμως, δεν ξέρω σε ποιο σχολείο πήγε, οπότε είναι άχρηστο.
Βλέπεις τον ταύρο;
Έτσι ζωγραφίζουν τον Άγιο Λουκά.
Ο μπαμπάς σου πήγε σε κάποιο Σεντ Λουκ.
Σε ποιο Σεντ Λουκ;
Αυτό είναι το ερώτημα.
Μη με προσπερνάς
Και ολοκληρώσαμε.
Αύριο στο Βραδινό στις Έξι θα μελετήσουμε τα κολλοειδή.
Δεν ξέρω γιατί λέγεται Βραδινό στις Έξι.
Έπρεπε να λέγεται Βραδινό στις Πεντέμισι. Όμως, εδώ είμαστε.
Ουόλτερ, πρέπει να συζητήσουμε τον τίτλο. Είναι παραπλανητικός.
Μπορούμε να το συζητήσουμε. Και... Ας πιούμε ένα ποτό.
Δεν πίνω ιδιαίτερα.
- Εγώ πίνω. - Εντάξει.
Ξέρω τι θα πεις. Θα γίνουν προσαρμογές.
Κράτησα σημειώσεις.
Το πλατό, πολύ πηγμένο. Οι κάρτες, περιττές, αφαιρούνται.
Τα ρούχα... Ουόλτερ, αυτό το φόρεμα είναι αισχρό. Θέλω τη ρόμπα του εργαστηρίου.
- Τι; Δεν θέλεις ρόμπα; - Ελίζαμπεθ.
Έχει μεγαλύτερη επιφάνεια από ποδιά. Όλοι πρέπει να μαγειρεύουν έτσι.
Ελίζαμπεθ, δεν έχει σχέση με τη ρόμπα.
Η εκπομπή δεν άρεσε στον Φιλ.
Στον Φιλ; Ποιος είναι ο Φιλ;
Ο ιδιοκτήτης του σταθμού.
Τον μισώ. Τον μισώ πολύ.
Με στοιχειώνει στα όνειρά μου. Με στοιχειώνει όταν είμαι ξύπνιος.
Με νοιάζει τι πιστεύει ο Φιλ;
Όχι, δεν με νοιάζει.
Μα συμφωνώ μαζί του. Πρέπει να κάνουμε κάποιες αλλαγές.
Το ήξερα ότι θα συνέβαινε, Ουόλτερ.
- Είπες ότι θα ήταν η εκπομπή μου. - Ναι, και είναι. Είναι.
Κάν' τη δική σου.
Ξέρεις τι αγαπώ στην τηλεόραση;
Τα πάντα.
Έχει τη δύναμη να μεταφέρει και να διασκεδάσει.
Μπορεί να σε κάνει να νιώσεις μέρος ενός συνόλου.
Το πρόβλημα με την εκπομπή σήμερα δεν ήταν το πλατό ή τα ρούχα.
Ήθελα να δω εσένα να είσαι εσύ. Όχι απλώς μια επιστήμονα.
Μα είμαι επιστήμονας. Αυτή είμαι.
Μπορεί.
Όμως, αυτή είναι μόνο η αρχή.
Η κυρία Μάντφορντ είπε ότι τα πάω πολύ καλά στο μάθημα.
Δάγκωσα τη γλώσσα μου μέχρι να ματώσει. Είπε να ζωγραφίσουμε πιγκουίνους με παλτό.
Μάλλον δεν ξέρει
ότι πολλά είδη πιγκουίνων ζουν κάτω από τον ισημερινό.
Κοινή παρανόηση.
Και δεν ζήτησα βιβλίο από τη βιβλιοθήκη!
- Και στο κυλικείο, δεν έδωσα στην Αμάντα... - Μαντ.
Κατανοώ το άγχος που θα αλλάξεις σχολείο,
μα η αλλαγή είναι καλή. Η αλλαγή είναι εξέλιξη.
Θα χωριστούμε. Θες χασάπη ή γαλακτοκομικά;
Δεν μπορώ να μείνω μαζί σου;
Φυσικά, κουνελάκι.
Περάστε.
Λοιπόν, μικρή, τόση δα αλλαγούλα σχεδίων.
- Τίποτα μεγάλο. - Ναι;
Μετά βίας αντιληπτό.
Ουόλτερ.
Θα...
Το Βραδινό στις Έξι θα βγει απόψε στον αέρα. Σήμερα. Τώρα.
Στην τηλεόραση; Μα έχουμε άλλες δύο βδομάδες.
Οι επαναλήψεις της εκπομπής που αντικατέστησες δεν αποδίδουν.
Άκου τα καλά νέα.
Ίσως έπρεπε να το είχα πει νωρίτερα.
Έχουμε τη χαμηλότερη τηλεθέαση. Θα σε δουν ελάχιστοι θεατές.
Και ο Φιλ μάς μισεί.
Ίσως το κάνει για να ακυρωθεί η εκπομπή.
Όταν είπες ότι συνεργάζεσαι με ταλέντα, σ' αυτό αναφερόσουν;
Δεν είπα ότι τα πάω καλά.
Καλή επιτυχία.
Δύσκολο το βλέπω.
Τεστ. Ένα, δύο, τρία.
Σάρι, σημείωσε την τοποθέτηση.
Πάμε! Πάμε, παιδιά!
Πάμε!
ΕΛΙΖΑΜΠΕΘ ΖΟΤ ΣΤΟ "ΒΡΑΔΙΝΟ ΣΤΙΣ ΕΞΙ"
Βγαίνουμε σε πέντε, τέσσερα, τρία, δύο, ένα.
Παίρνω στα σοβαρά τη μαγειρική, όπως κι εσείς.
Ξέρω ότι ο χρόνος σας είναι πολύτιμος, όπως κι ο δικός μου.
Μολύβι είναι αυτό, διάολε; Τι σκατά το θέλει το μολύβι;
Η εμπειρία μου λέει πως οι άνθρωποι δεν εκτιμούν τη δουλειά και τις θυσίες
που απαιτούνται στο να είσαι μητέρα, σύζυγος, γυναίκα.
Εγώ δεν είμαι τέτοιος άνθρωπος.
Όταν τελειώσει ο χρόνος μας μαζί, θα έχουμε φτιάξει κάτι που άξιζε.
Θα έχουμε δημιουργήσει κάτι που δεν θα περνά απαρατήρητο.
Θα έχουμε φτιάξει βραδινό και θα είναι σημαντικό.
Προτιμώ να έχω χώρο όταν δουλεύω.
Ενισχύει την αίσθηση ότι η δουλειά που κάνουμε είναι σημαντική.
Χάρι, με βοηθάς να φύγουν όλα αυτά;
Και Γιουτζίν, Έιμος. Ευχαριστώ.
Η μαγειρική είναι χημεία και η χημεία είναι ζωή.
Η ικανότητά σας να αλλάξετε τα πάντα, και τον εαυτό σας, ξεκινά εδώ.
Ας ξεκινήσουμε, πάμε;
Τι σας άρεσε στην εκπομπή;
Πάσχω από αϋπνία. Με έκανε να κοιμηθώ αμέσως.
Οι πατάτες είναι πλούσιες σε βιταμίνη C, ποτάσιο και υδατάνθρακες.
Στέκομαι δίπλα στις δουλευταρούδες της κουζίνας,
τις γυναίκες και τις πατάτες.
Ναι;
- Εγώ τη βρήκα... - Θα πάθαινε κάτι αν χαμογελούσε;
Συμφωνώ. Και φαίνεται να έχει ωραίο σώμα, αλλά το κρύβει με το αλλόκοτο παλτό.
Βάζω κανέλα στο τσίλι μου. Δεν το έχω ξανακάνει.
Μη φοβάστε να πειραματίζεστε.
Αν είσαι ατρόμητη στην κουζίνα, είσαι ατρόμητη και στη ζωή.
Περιγράψτε πώς νιώσατε παρακολουθώντας με μία λέξη.
- Βαρεμάρα. - Τιμωρία.
- Εξαντλημένος. Θλιμμένος. - Λυπημένος. Χαμένος.
Ναι, η λέξη σας;
Ικανή.
Ικανή; Τι διάολο σημαίνει αυτό;
Αυτός ήταν ο χρόνος μας για σήμερα.
Σας περιμένω αύριο για να εξερευνήσουμε τον μαγευτικό κόσμο της θερμότητας
και πώς επηρεάζει τους υποδοχείς γεύσης.
Παιδιά, στρώστε το τραπέζι. Η μητέρα σας θέλει λίγο χρόνο.
ΧΕΙΡΟΚΡΟΤΗΜΑ
Τέλος.
Έχει όλον τον κόσμο στα χέρια του
Έχει όλον τον κόσμο...
Ήλπιζα να δω τη νέα αγαπημένη μου ντετέκτιβ.
Γεια, κε Ουέικλι.
Ελπίζω να μην μπαίνω σε ξένα χωράφια. Έφτιαξα μια λίστα με τα Σεντ Λουκ
σε Αλαμπάμα, Αλάσκα, Αριζόνα, Άρκανσο, Καλιφόρνια, Κολοράντο,
Κονέκτικατ και Ντέλαγουερ.
Εσύ θα πρέπει να φτάσεις μέχρι Ουισκόνσιν και Ουαϊόμινγκ.
Πώς το κάνατε;
Από τον τηλεφωνικό κατάλογο στη βιβλιοθήκη.
Πας πολιτεία πολιτεία και ψάχνεις τα Σεντ Λουκ. Είναι πολλά.
Οι εκκλησίες δεν έχουν πολλή φαντασία όσον αφορά τα ονόματα.
Γιατί με βοηθάτε;
Όσοι δεν κάνουν ερωτήσεις έχουν τυφλή πίστη
και η τυφλή πίστη απέχει από την πίστη.
Μπορείτε να το πείτε πιο αργά;
"Πώς θα περιγράφατε την παρουσιάστρια;"
"Ψωνισμένη". "Δυσάρεστη". "Δεν χαμογέλασε ούτε μία φορά".
Να χαμογελάσω;
Χαμογελούν οι χειρουργοί όταν κάνουν σκωληκοειδεκτομή; Όχι.
Θα θέλατε; Όχι.
- Κύριε Λέμπενσμαλ; - Όχι τώρα.
Αν σου πω να χαμογελάσεις, θα χαμογελάσεις, γαμώτο.
Δεν θα χαμογελάσω.
Αυτό που η Ελίζαμπεθ θέλει να πει...
Ξέρει τι λέω, γιατί το λέω.
Άκουσέ με, νεαρή.
Είμαι ο ιδιοκτήτης του σταθμού. Κατάλαβες;
Θα σηκώσει κανείς τα γαμημένα τα τηλέφωνα;
Δεν μπορείς να έρχεσαι εδώ και να κάνεις ό,τι διάολο θες.
Δεν κάνω ό,τι διάολο θέλω. Αν έκανα, θα ήμουν σε ένα εργαστήριο.
Κάτσε να σου το εξηγήσω.
Οι άντρες πάντα προσπαθούν να εξηγήσουν και οι γυναίκες πρέπει να ακούν.
Δεν θέλω τη δουλειά, αλλά τα λεφτά.
Θα δουλέψω σκληρά για μια εκπομπή για την οποία θα καμαρώνω.
Εσείς θέλετε να διαιωνίσετε τον μύθο ότι οι γυναίκες είναι χαζές
κι ότι η μεγαλύτερη απόφαση είναι τι χρώμα θα βάψουν τα νύχια.
Αυτό δεν θα το κάνω και καμία απειλή δεν θα μου αλλάξει γνώμη.
Ένας άντρας θέλει από τη γυναίκα του ένα ποτό μετά από μια δύσκολη μέρα.
Φτιάξε το γαμημένο το ποτό.
Γιατί η δική του μέρα να ήταν δυσκολότερη;
Γιατί να μη φτιάξετε εσείς το ποτό;
- Κύριε Λέμπενσμαλ. - Τι;
Έχουμε πολλά τηλεφωνήματα για την εκπομπή.
Υπάρχει μπέρδεμα για τα αυριανά υλικά.
Κυρίως για το CH3COOH.
Οξικό οξύ. Το ξύδι. Είναι 4% οξικό οξύ.
Συγγνώμη. Έπρεπε να γράψω τη λίστα απλά.
Ίσως χρειαστεί να προσλάβουμε κοπέλες αν συνεχίσουν τα τηλεφωνήματα.
Μισό λεπτό. Θα σας πω σε λίγο.
Το CH3COOH είναι το ξύδι.
Βραδινό στις Έξι, περιμένετε.
Γεια σας. Βραδινό στις Έξι.
Παρακαλώ; Βραδινό στις Έξι. Είμαι η Ελίζαμπεθ.
Ναι, αυτή η Ελίζαμπεθ.
Χαίρομαι που σας άρεσε η εκπομπή.
- Αυτό που βλέπετε είναι καύση. - Ναι.
Είναι θεαματική, μα η επιστήμη είναι απλή.
Σερβίρεται ιδανικά με κέικ.
Δεν νομίζω ότι έχω ξανακάνει υπόκλιση.
Για όλα υπάρχει η πρώτη φορά. Και η τελευταία.
Θα σας δω αύριο.
Παιδιά, στρώστε το τραπέζι. Η μητέρα σας θέλει λίγο χρόνο.
Γεια σου. Συγγνώμη. Άργησα λιγάκι.
Λιγάκι;
Κάποιες γυναίκες ταξίδεψαν από το Σαν Φρανσίσκο.
Είχαν ερωτήσεις για το χτυπημένο βούτυρο. Έπρεπε να δώσω τη λίστα στο...
Δεν έχει σημασία.
Τι έχασα;
Τα πάντα.
Λοιπόν, μία λύση υπάρχει.
Πες μου. Πες μου τα πάντα.
Όσοι γνώρισα στο Κάσγουελ φαίνονται ευγενείς, έξυπνοι, με όρεξη για μάθηση.
Λοιπόν, η βιβλιοθήκη είναι μεγάλη.
Ξεκίνησα την Αληθινή Ζωή του Σεμπάστιαν Νάιτ.
Είναι πολύ ωραίο μέχρι στιγμής.
- Λυπάμαι που διακόπτω. - Θα...
Βλέπω την εκπομπή σας κάθε μέρα. Το επεισόδιο με τα σουφλέ
και το να στέκεσαι στο ύψος των περιστάσεων με ενέπνευσε.
Η αδερφή μου φοβόταν να ζητήσει αύξηση
και της είπα τι είπατε.
"Ο φόβος είναι απλώς νευροδιαβιβαστές που αντιδρούν σε μια απειλή".
Και την πήρε. Πήρε αύξηση.
Είναι φανταστικό.
Θα σας κεράσω μια τάρτα φρούτων.
Ευχαριστούμε.
Τάρτα φρούτων.
Συγγνώμη. Μαντ, θα μου πεις πιο πολλά για το βιβλίο;
- Λοιπόν... - Ορίστε.
Με συγχωρείτε. Θα μου το υπογράψετε;
Φυσικά.
Ευχαριστώ.
- Ευχαριστώ. - Ευχαριστώ.
Και πάλι, ζητώ συγγνώμη. Έχεις όλη μου την προσοχή.
Μπορούμε να πάμε σπίτι;
Ας τελειώσουμε το φαγητό μας κι ας φύγουμε.
Εντάξει.
ΒΡΑΔΙΝΟ ΣΤΙΣ ΕΞΙ ΚΑΘΕ ΒΔΟΜΑΔΑ ΣΤΟ RBLA
Υποτιτλισμός: Γκέλη Τόγια